แม่ขี่ซาเล้งส่งลูกหาหมอ แต่ไปชนเสาไฟฟ้า คว่ำตายก่อนถึงโรงพยาบาล
เครดิตภาพ มูลนิธิเสมอกัน อ.ศรีประจันต์,แม่ขี่รถจักรยานยนต์ซาเล้งส่งลูกสาวป่วยโรคไต จะไปหาหมอที่โรงพยาบาล ระหว่างทางก้มตัวไปหยิบถุงแกงที่จะตก รถเลยเสียหลักพุ่งชนเสาไฟฟ้ากระเด็น แม่บาดเจ็บ ส่วนลูกสาหัสไปสิ้นใจก่อนไปถึง รพ.,เมื่อเวลา 13.30 น. วันที่ 12 มิ.ย.2561 ร.ต.อ.อนุรุต นวมทอง รองสว.(สอบสวน) สภ.ศรีประจันต์ อ.ศรีประจันต์ จ.สุพรรณบุรี ได้รับแจ้งมีอุบัติเหตุรถจักรยานยนต์ซาเล้งพุ่งชนเสาไฟฟ้า มีผู้ได้รับบาดเจ็บสาหัส ริมถนน 340 สุพรรณบุรี-ชัยนาท ฝั่งขาเข้าสุพรรณบุรี หมู่ 8 ต.วังยาง จึงเดินทางไปตรวจสอบพร้อมด้วยมูลนิธิเสมอกัน กู้ภัยอำเภอศรีประจันต์,ที่เกิดเหตุซึ่งเป็นถนนสายหลัก พบรถ จยย.ยามาฮ่า สีน้ำเงิน-ดำ หมายเลขทะเบียน 1 กฉ 4304 สุพรรณบุรี ดัดแปลงเป็นซาเล้งพ่วงข้าง ชนอัดกับเสาไฟฟ้าส่องสว่างข้างทาง ในที่เกิดเหตุพบผู้บาดเจ็บ 2 ราย ทราบชื่อต่อมานางจำเนียร โพธิ์ศรี อายุ 65 ปี และนางสาวภาวิณี โพธิ์ศรี อายุ 41 ปี ทั้งสองเป็นแม่ลูกกัน อยู่บ้านเลขที่ 67/2 หมู่ 2 ต.วังยาง หน่วยกู้ภัยจึงรีบนำส่ง รพ.แต่นางสาวภาวิณีบาดเจ็บสาหัสจึงเสียชีวิตในเวลาต่อมา,จากการสอบสวนทราบว่า ก่อนเกิดเหตุ นางจำเนียร มารดา ได้ขับขี่รถคันดังกล่าว พานางสาวภาวิณี ผู้ตาย ซึ่งเป็นบุตรสาว กำลังเดินทางไปโรงพยาบาลเพื่อฟอกไต แต่เมื่อมาถึงที่เกิดเหตุ นางจำเนียรผู้ขับขี่ ได้ก้มตัวเพื่อจะไปหยิบถุงกับข้าว ซึ่งกำลังจะไหลตกรถ จังหวะก้มตัวลงไปนั้นรถได้เสียหลักพุ่งชนกระแทกเสาไฟฟ้าอย่างจัง ทำให้บาดเจ็บและเสียชีวิตดังกล่าว.
แม่ขี่รถจักรยานยนต์ซาเล้งส่งลูกสาวป่วยโรคไต จะไปหาหมอที่โรงพยาบาล ระหว่างทางก้มตัวไปหยิบถุงแกงที่จะตก รถเลยเสียหลักพุ่งชนเสาไฟฟ้ากระเด็น แม่บาดเจ็บ ส่วนลูกสาหัสก่อนไปสิ้นใจก่อนไปถึง รพ.
สาวป่วยโรคไต,พาไปหาหมอ,รถซาเล้งพุ่งชนเสาไฟฟ้า,สภ.ศรีประจันต์,สุพรรณบุรี,ข่าวทั่วไป